Subject: PHC key milestones and dates
From: Tamar Gabunia <[email-masked]>
To: Ekaterine Tikaradze <[email-masked]>
Cc: Mariam Darakhvelidze <[email-masked]>, Avtandil Talakvadze <[email-masked]>, Giorgi Tsotskolauri <[email-masked]>, Zaza Bokhua <[email-masked]>
Date: Fri, 28 Jun 2019 09:18:00 +0000

ქალბატონო ეკა

გიგზავნით პირველადი ჯანდაცვის ცვლილებების პაკეტის დანერგვის საკვანძო ეტაპებისა და ვადების მოკლედ მონახაზს:

1.       სოფლის ექიმის პროგრამაში შესატანი ცვლილებების მომზადება მ.შ. სოფლის ექიმის პროგრამის მართვა-კოორდინაციის გადაცემა საგანგებო სიტუაციების კოორდინაციისა და გადაუდებელი დახმარების ცენტრისთვის, უქმე დღეების გათვალისწინება და ნარჩენების მენეჯმენტის საკითხები და სხვ.

სტატუსი: მიმდინარობს კონსულტაციები დაინტერესებულ მხარეებთან, ცვლილებების პაკეტის მომზადება დასრულდეს 4 ივლისს

სასურველი გამოსავალი: მთავრობის მომდევნო სხდომაზე ცვლილებების პაკეტის დასამტკიცებლად წარდგენა

2.     დიდ ქალაქებში პჯდ სელექტიური კონტრაქტირების პირობების პროექტის შემუშავება

სტატუსი: მიმდინარეობს კონსულტაციები ჯანდაცვის დეპარტამენტთან, სოც. მომსახურების სააგენტოსთან და პჯდ მიმწოდებლებთან (თბილისში)

შუალედური კონსულტაცია მინისტრთან და მოადგილეებთან-3 ან 4 ივლისი

კრიტერიუმების წინასწარი ვერსიის განხილვა სამინისტროს პირველადი ჯანდაცვის საკოორდინაციო საბჭოზე- 5 ივლისი

საბჭოზე ასევე განიხილება სოფლის პჯდ განვითარების კონცეფციაც (იხ. პუნქტი 3)

სელექტიური კონტრაქტირების თაობაზე საკონსულტაციო-საკომუნიკაციო შეხვედრები პჯდ პროვაიდერებთან დიდ ქალაქებში -17-დან 28 ივლისამდე

მთავრობის დადგენილების პროექტის მომზადება სელექტიური კონტრაქტირების პირობების დამტკიცებისთვის და ამოქმედებისთვის გონივრულ ვადაში (სავარაუდოდ 2020 1 იანვრიდან). -30 ივლისი

სასურველი გამოსავალი: აგვისტოში მთავრობის სხდომაზე სელექტიური კონტრაქტირების დადგენილების დამტკიცება

3.     დიგიტალური ტექნოლოგიების გამოყენება პჯდ მომსახურების ხარისხის გაუმჯობესების მიზნით.

სტატუსი: კონსულტაციები რეკომენდებულ ექსპერტებთან (დავიწყებთ 1 ივლისის კვირაში), დონორი ორგანიზაციების (გლობალური ფონდი, ჩეხეთის სააგენტო, აშშ დაავადებათა კონტროლის ცენტრი) რესურსის მობილიზება სოფლის ექიმებისთვის კომპიუტერების შეძენისა და ასევე ტელეკომუნიკაციისა და სხვა ინოვაციური დიგიტალური მოდელების დანერგვისთვის.

გამოსავალი: პროექტის მომზადებულია და დანერგვის გეგმა შემუშავებულია 26 ივლისი

4.       პჯდ ახალი ობიექტებისთვის აღჭურვილობის შეძენა 2019 წლის აღჭურვა-რეაბილიტაციის პროგრამიდან. განმარტებით ბარათს ადმინისტრაციული დეპარტამენტისთვის მოამზადებს ჯანდაცვის დეპარტამენტი 3 ივლისამდე. ამას მოყვება შესყიდვების პროცედურების ინიცირება პასუხიმგებელი ერთეულის მიერ, დადგენილი წესით.

განახლებულ ინფორმაციას პროგრესის შესახებ მოგაწვდით ეტაპობრივად.  ასევე მზად ვარ დაზუსტებების და თქვენი შენიშვნების გათვალისწინებისთვის ეტაპებთან/ვადებთან მიმართებაში.

პატივისცემით,

თამარ გაბუნია

მინისტრის მოადგილე

Sincerely,

Tamar Gabunia, MD, MPH

Deputy Minister